Bad Homburg - Wikipedia

# Bad Homburg

### Frå Wikipedia – det frie oppslagsverket

Bad Homburg
Erloeserkirche i Bad Homburg
Motto «Champagnerluft und Tradition» (Sjampanjeluft og tradisjon)
Byvåpen | Plassering
| Bad Homburg
Styresmakter
Land Delstat Regierungsbezirk‎ Landkreis | Tyskland Hessen Darmstadt Hochtaunuskreis
Geografi
Flatevidd - By | 51,17 km²
Innbyggjarar - By (2007) - folketettleik | 52 081 1 020/km²
Koordinatar | 50°13′0″N 8°36′0″E﻿ Koordinatar: 50°13′0″N 8°36′0″E﻿
Høgd over havet | 137-250 m
Tidssone - Ved sommartid | CET (UTC+1) CEST (UTC+2)
Diverse annan informasjon
Postnummer | 61348-61352
Telefon-retningsnummer | 06172
Bilnummer | HG
Heimeside: www.bad-homburg.de

Bad Homburg eller Bad Homburg vor der Höhe er ein by i Tyskland i delstaten Hessen med om lag 50 000 innbyggjarar. Byen ligg på den sørlege fjellsida av Taunus og grenser til Frankfurt og Oberursel.

Byen er mest kjend for det medisinske mineralvatnet og kurbada (derfor Bad i namnet) og for kasinoet.

I dag er Bad Homburg igjen ein av dei rikaste byane i Tyskland, mykje på grunna av nærleiken til Frankfurt, og mange direktørar og ansatte i bankane i Frankfurt bur i Bad Homburg.

## [endre] Historie

Byen vart grunnlagd rundt 1180 og fekk byrettar rundt 1330.

Fredrik I av Hessen-Homburg grunnla landgrevskapet Hessen-Homburg, og Fredrik II (1680 - 1708) vart kjend som Fyrste av Homburg. Etter den austerriksk-prøyssiske krigen i 1866 vart byen ein del av Preussen. Då kurbadet og kasinoet opna på midten av 1800-talet vart byen ein internasjonalt kjend kurstad, særleg for russiske adelsfolk.

Spaindustrien byrja då ein oppdaga Elisabethenbrunnen i 1834. Den første bygningen tilknytta badet og det første kasinoet vart bygd i 1841-1842 av brødrene François (1806-1877) og Louis Blanc (1806-1852), som seinare tok over kasinoet i Monte Carlo. I 1860 fekk byen jernbanesamband med Frankfurt am Main.

I 1888 vart Bad Homburg kjend gjennom heile Det tyske keisarriket då keisar Vilhelm II erklærte slottet i Bad Homburg som sin sommarresidens.

Kurbadet gjekk dårleg i krigsåra, men tok seg kraftig opp att i etterkrigstida og gjennom siste halvdelen av 1900-talet var byen ein populær feriestad for rikfolk. 30. november 1989 vart Alfred Herrhausen, direktør for Deutsche Bank, drept av ei bilbombe i Bad Homburg. Det vart hevda at dette var eit åtak frå Rote Armee Fraktion, men dette vart aldri avklart.

## [endre] Bakgrunnsstoff

Commons har multimedia som gjeld: Bad Homburg

## [endre] Kjelder

- Denne artikkelen er basert på ei omsetjing av artikkelen Bad Homburg frå Engelsk Wikipedia .

Henta frå «http://nn.wikipedia.org../../../b/a/d/Bad_Homburg_a37e.html»

Kategoriar: Byar i Tyskland | Byar i Hessen

##### Views

- Innhaldsside
- Diskusjon
- Noverande versjon

##### Søk

##### På andre språk

- ‪Norsk (bokmål)‬
- Svenska
- Deutsch
- Eesti
- Ελληνικά
- English
- Esperanto
- Français
- Italiano
- Lumbaart
- Nederlands
- Polski
- Română
- Русский
- Suomi
- Volapük